กฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. 2547
ประกาศวันที่ 2004-03-12

content: กฎกระทรวง ว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗
content: อาศัยอำนาจตามความในมาตรา ๖ มาตรา ๗ (๘) มาตรา ๒๑ และมาตรา ๒๒ แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง ฉบับที่ ๓๐ (พ.ศ. ๒๕๑๙) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการประกอบกิจการอันพึงเป็นงานธนาคารของธนาคารออมสิน (๒) กฎกระทรวง ฉบับที่ ๓๗ (พ.ศ. ๒๕๒๗) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการประกอบกิจการอันพึงเป็นงานธนาคารของธนาคารออมสิน
sectionNo: 1
content: (๓) กฎกระทรวง ฉบับที่ ๔๒ (พ.ศ. ๒๕๓๔) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการประกอบกิจการอันพึงเป็นงานธนาคารของธนาคารออมสิน (๔) กฎกระทรวง ฉบับที่ ๔๓ (พ.ศ. ๒๕๔๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการประกอบกิจการอันพึงเป็นงานธนาคารของธนาคารออมสิน
sectionNo: 2
content: ข้อ ๒ (ยกเลิก)
sectionNo: 3
content: ข้อ ๓ ในการประกอบกิจการรับเงินฝากกระแสรายวัน ให้ธนาคารออมสินโดยความเห็นชอบของคณะกรรมการธนาคารออมสินประกาศกำหนดจำนวนเงินขั้นต่ำสำหรับการรับฝากครั้งแรก อัตราดอกเบี้ยเงินฝากและวิธีการคำนวณดอกเบี้ยเงินฝาก
sectionNo: 3
content: ธนาคารออมสินมีอำนาจสั่งปิดบัญชีกระแสรายวันและงดรับฝากเงินกระแสรายวันของผู้ฝากซึ่งฝ่าฝืนระเบียบหรือข้อบังคับของธนาคารออมสินอันเกี่ยวกับการรับฝากเงินได้
sectionNo: 4
content: ข้อ ๔ ให้ธนาคารออมสินออกดราฟต์ที่กำหนดให้ใช้เงินเมื่อทวงถามได้ โดยให้สำนักงานแห่งใหญ่ สาขา หรือตัวแทนของธนาคารออมสินเป็นผู้ออกดราฟต์ก็ได้ ทั้งนี้ จะต้องระบุชื่อ สถานที่ออกดราฟต์และสถานที่จ่ายเงินไว้ในดราฟต์นั้น ตามระเบียบที่คณะกรรมการธนาคารออมสินกำหนด
sectionNo: 5
content: ข้อ ๕ ให้ธนาคารออมสินออก ซื้อ ขาย หรือเก็บเงินตามตั๋วแลกเงินหรือตราสารเปลี่ยนมืออื่นใดโดยปฏิบัติตามแบบแผนของธนาคารพาณิชย์ ตามระเบียบที่คณะกรรมการธนาคารออมสินกำหนด
sectionNo: 6
content: ข้อ ๖ ให้ธนาคารออมสินประกอบกิจการให้สินเชื่ออันมีลักษณะเป็นการให้กู้ยืมเงินหรือเป็นเจ้าหนี้เนื่องจากได้จ่ายหรือสั่งให้จ่ายเงินเพื่อประโยชน์ของผู้เคยค้า หรือเนื่องจากได้จ่ายเงินตามภาระผูกพันได้ตามระเบียบที่คณะกรรมการธนาคารออมสินกำหนด เพื่อประโยชน์ในการประกอบกิจการให้สินเชื่อตามวรรคหนึ่ง
sectionNo: 6
content: ธนาคารออมสินสามารถขายหรือโอนลูกหนี้สินเชื่อ รวมทั้งบริหารจัดการทรัพย์สินที่ตกเป็นของธนาคารออมสินซึ่งได้มาจากการชำระหนี้ การประกันสินเชื่อ การเอาจำนองหลุด หรือการซื้ออสังหาริมทรัพย์ซึ่งจำนองหรือเป็นประกันการชำระหนี้ไว้แก่ธนาคารออมสินจากการขายทอดตลาด ด้วยวิธีการขาย จำหน่าย ให้เช่า ให้เช่าซื้อ
sectionNo: 6
content: หรือวิธีการอื่นที่ธนาคารพาณิชย์สามารถกระทำได้ตามกฎหมายว่าด้วยธุรกิจสถาบันการเงิน ทั้งนี้ ตามระเบียบที่คณะกรรมการธนาคารออมสินกำหนด บรรดาอสังหาริมทรัพย์ที่ตกเป็นของธนาคารออมสินตามวรรคสอง จะต้องจำหน่ายภายในห้าปีนับแต่วันที่อสังหาริมทรัพย์นั้นตกเป็นของธนาคารออมสิน
sectionNo: 6
content: เว้นแต่รัฐมนตรีจะอนุญาตขยายระยะเวลาหรืออนุญาตให้ใช้เป็นสถานที่สำหรับดำเนินธุรกิจหรือสำหรับผู้อำนวยการ พนักงานหรือลูกจ้างของธนาคารออมสินใช้ประโยชน์ การจำหน่ายอสังหาริมทรัพย์ดังกล่าวในวรรคสาม ให้กระทำโดยวิธีขายทอดตลาด หรือโดยวิธีอื่นใดตามที่คณะกรรมการธนาคารออมสินเห็นสมควร
sectionNo: 7
content: ข้อ ๗ ให้ธนาคารออมสินซื้อ ซื้อลด รับช่วงซื้อลดพันธบัตร หุ้นกู้ หรือตราสารแสดงสิทธิในหนี้อื่น หรือรับโอนสิทธิเรียกร้องของสถาบันการเงินได้เมื่อได้รับอนุมัติจากคณะกรรมการธนาคารออมสิน คำว่า “สถาบันการเงิน” ตามวรรคหนึ่ง ให้หมายความถึงสถาบันการเงิน ดังต่อไปนี้ (๑)
sectionNo: 7
content: สถาบันการเงินตามกฎหมายว่าด้วยธุรกิจสถาบันการเงิน (๒) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ (๓) สถาบันการเงินอื่นที่รัฐมนตรีประกาศกำหนด
sectionNo: 8
content: ข้อ ๘ ให้ธนาคารออมสินทำธุรกิจเงินตราต่างประเทศตามกฎหมายว่าด้วยการควบคุมการแลกเปลี่ยนเงินได้ ตามระเบียบที่คณะกรรมการธนาคารออมสินกำหนด
sectionNo: 9
content: ข้อ ๙ ให้ธนาคารออมสินออกหนังสือค้ำประกันการยื่นซองประกวดราคา หนังสือค้ำประกันการปฏิบัติตามสัญญา หรือหนังสือค้ำประกันอื่นใด รวมทั้งการรับอาวัลตั๋วเงินได้ ทั้งนี้ ตามจำนวนเงิน ระยะเวลา และเงื่อนไขอื่นที่คณะกรรมการธนาคารออมสินกำหนด
sectionNo: 10
content: ข้อ ๑๐ ให้ธนาคารออมสินให้บริการทางการเงินโดยเป็นตัวแทนของบุคคลใด ๆ เพื่อจ่าย เรียกเก็บ หรือรับชำระค่าที่ดิน ค่าชดเชยการลงทุน ค่าบริการ ค่าธรรมเนียม หรือเงินประเภทอื่น รวมทั้งให้บริการทางการเงินในลักษณะอื่นที่ธนาคารพาณิชย์สามารถกระทำได้ตามกฎหมายว่าด้วยธุรกิจสถาบันการเงิน ทั้งนี้
sectionNo: 10
content: ตามระเบียบที่คณะกรรมการธนาคารออมสินกำหนด
sectionNo: 10/1
content: ข้อ ๑๐/๑ ให้ธนาคารออมสินประกอบธุรกิจหลักทรัพย์ตามกฎหมายว่าด้วยหลักทรัพย์ และประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าได้ ตามระเบียบที่คณะกรรมการธนาคารออมสินกำหนด
sectionNo: 10/2
content: ข้อ ๑๐/๒ ให้ธนาคารออมสินให้บริการบัตรเครดิตได้ ตามระเบียบที่คณะกรรมการธนาคารออมสินกำหนด
sectionNo: 11
content: ข้อ ๑๑ ให้ธนาคารออมสินออกบัตรเงินฝากโดยปฏิบัติตามแบบแผนของธนาคารพาณิชย์ ตามระเบียบที่คณะกรรมการธนาคารออมสินกำหนด
sectionNo: 12
content: ข้อ ๑๒ ให้ธนาคารออมสินรับเป็นที่ปรึกษาทางการเงิน หรือให้การสนับสนุนทางการเงินแก่โครงการลงทุนได้ ตามระเบียบที่คณะกรรมการธนาคารออมสินกำหนด
sectionNo: 13
content: ข้อ ๑๓ การจัดการหรือรับจัดการ และการเลิกจัดการหรือเลิกรับจัดการกองทุนดังต่อไปนี้ ให้ธนาคารออมสินดำเนินการตามกฎหมายว่าด้วยการนั้นและตามระเบียบที่คณะกรรมการธนาคารออมสินกำหนด (๑) กองทุนพัฒนาชนบท (๒) กองทุนเพื่อการลงทุนทางสังคม (๓) กองทุนพัฒนาเมืองในภูมิภาค (๔)
sectionNo: 13
content: กองทุนอื่นตามที่คณะกรรมการธนาคารออมสินกำหนดโดยได้รับความเห็นชอบจากคณะรัฐมนตรี
sectionNo: 14
content: ข้อ ๑๔ ให้ธนาคารออมสินเรียกเก็บดอกเบี้ย ส่วนลด ค่าธรรมเนียม ค่าจัดการ ค่ารับจัดการ หรือค่าบริการอื่น ๆ อันเนื่องมาจากการให้กู้ยืมเงิน ซื้อ ซื้อลด รับช่วงซื้อลด การค้ำประกัน การจัดการ การรับจัดการ หรือการให้บริการอื่น ๆ ทั้งนี้ ตามอัตราที่คณะกรรมการธนาคารออมสินกำหนด
sectionNo: 15
content: ข้อ ๑๕ ให้นำกฎกระทรวงออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน เฉพาะในส่วนที่ไม่ขัดหรือแย้งกับกิจการอันพึงเป็นงานธนาคารของธนาคารออมสินมาใช้บังคับ โดยอนุโลม
sectionNo: 16
content: ข้อ ๑๖ กิจการอันพึงเป็นงานธนาคารของธนาคารออมสินที่ได้ดำเนินการก่อนวันที่กฎกระทรวงนี้ใช้บังคับ ให้ถือเป็นกิจการอันพึงเป็นงานธนาคารของธนาคารออมสินตามกฎกระทรวงนี้ได้ต่อไป
sectionNo: 17
content: ข้อ ๑๗ บรรดาประกาศ ระเบียบ หลักเกณฑ์ วิธีการ และเงื่อนไขเกี่ยวกับกิจการอันพึงเป็นงานธนาคารของธนาคารออมสิน ซึ่งออกโดยอาศัยอำนาจตามกฎกระทรวง ฉบับที่ ๓๐ (พ.ศ. ๒๕๑๙) ออกตามความในพระราชบัญญัติธนาคารออมสิน พ.ศ. ๒๔๘๙
sectionNo: 17
content: ว่าด้วยการประกอบกิจการอันพึงเป็นงานธนาคารของธนาคารออมสินที่ใช้บังคับอยู่ก่อนวันที่กฎกระทรวงนี้ใช้บังคับ ให้ยังคงใช้บังคับได้ต่อไปเท่าที่ไม่ขัดหรือแย้งกับกฎกระทรวงนี้จนกว่าจะได้มีการออกประกาศ ระเบียบ หรือกำหนดหลักเกณฑ์ วิธีการ และเงื่อนไขตามกฎกระทรวงนี้
content: ให้ไว้ ณ วันที่ ๔ มีนาคม พ.ศ. ๒๕๔๗ ร้อยเอก สุชาติ เชาว์วิศิษฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๘) แห่งพระราชบัญญัติธนาคารออมสิน พ.ศ. ๒๔๘๙ ได้กำหนดให้ธนาคารออมสินประกอบกิจการอันพึงเป็นงานธนาคารได้ตามที่จะมีพระราชกฤษฎีกากำหนดไว้ ทั้งนี้ ให้ประกอบได้ตามข้อกำหนดและเงื่อนไขที่กำหนดไว้ในกฎกระทรวง
content: และเมื่อได้มีการตราพระราชกฤษฎีกากำหนดกิจการอันพึงเป็นงานธนาคารของธนาคารออมสิน (ฉบับที่ ๒) พ.ศ. ๒๕๔๑ เพื่อกำหนดเพิ่มเติมให้การให้สินเชื่อ การซื้อ ซื้อลดหรือรับช่วงซื้อลดตราสารแสดงสิทธิในหนี้ หรือการรับโอนสิทธิเรียกร้องของสถาบันการเงิน การทำธุรกิจเงินตราต่างประเทศ การออกหนังสือค้ำประกันและอาวัล
content: การให้บริการทางการเงิน การให้บริการบัตรเครดิต การออกบัตรเงินฝาก การเป็นที่ปรึกษาทางการเงิน หรือให้การสนับสนุนทางการเงินแก่โครงการลงทุน การจัดการหรือรับจัดการกองทุน และธุรกิจอื่นที่เกี่ยวข้องหรือมีลักษณะทำนองเดียวกัน เป็นกิจการอันพึงเป็นงานธนาคารของธนาคารออมสินด้วย
content: สมควรปรับปรุงข้อกำหนดและเงื่อนไขเกี่ยวกับการประกอบกิจการอันพึงเป็นงานธนาคารของธนาคารออมสินดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน (ฉบับที่ ๒) พ.ศ. ๒๕๔๘
sectionNo: 5
content: ข้อ ๕ บรรดาประกาศ ระเบียบ หลักเกณฑ์ วิธีการ และเงื่อนไขเกี่ยวกับกิจการอันพึงเป็นงานธนาคารของธนาคารออมสิน ซึ่งออกโดยอาศัยอำนาจตามกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗ ที่ใช้บังคับอยู่ก่อนวันที่กฎกระทรวงนี้ใช้บังคับ
sectionNo: 5
content: ให้คงใช้บังคับต่อไปได้เท่าที่ไม่ขัดหรือแย้งกับกฎกระทรวงนี้ จนกว่าจะได้มีการออกประกาศ ระเบียบ หรือกำหนดหลักเกณฑ์ วิธีการ และเงื่อนไขตามกฎกระทรวงนี้
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗ มีหลักเกณฑ์บางประการไม่เหมาะสมกับการประกอบกิจการของธนาคารออมสินในปัจจุบัน ทำให้การให้บริการของธนาคารออมสินขาดความคล่องตัวและไม่สอดคล้องกับความต้องการของผู้ใช้บริการ
content: ดังนั้น สมควรแก้ไขเพิ่มเติมและเพิ่มข้อกำหนดและเงื่อนไขเกี่ยวกับการประกอบกิจการอันพึงเป็นงานธนาคารของธนาคารออมสิน เพื่อให้ธนาคารออมสินสามารถประกอบกิจการได้โดยคล่องตัวและมีประสิทธิภาพยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 3
content: กฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน (ฉบับที่ ๓) พ.ศ. ๒๕๖๕
sectionNo: 5
content: ข้อ ๕ ในการดำเนินการตามข้อ ๖ วรรคสาม แห่งกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗ ซึ่งแก้ไขเพิ่มเติมโดยกฎกระทรวงนี้ ในกรณีที่มีอสังหาริมทรัพย์ใดตกเป็นของธนาคารออมสินครบห้าปีก่อนวันที่ ๑ มกราคม พ.ศ. ๒๕๖๖
sectionNo: 5
content: ให้ธนาคารออมสินขออนุญาตรัฐมนตรีเพื่อขยายระยะเวลาในการจำหน่ายอสังหาริมทรัพย์นั้น หรือเพื่อให้ใช้อสังหาริมทรัพย์นั้นเป็นสถานที่สำหรับดำเนินธุรกิจหรือสำหรับผู้อำนวยการ พนักงานหรือลูกจ้างของธนาคารออมสินใช้ประโยชน์ ให้แล้วเสร็จภายในหนึ่งร้อยยี่สิบวันนับแต่วันที่กฎกระทรวงนี้ใช้บังคับ
sectionNo: 6
content: ข้อ ๖ บรรดาระเบียบซึ่งออกโดยอาศัยอำนาจตามข้อ ๖ และข้อ ๑๐ แห่งกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗ ที่ใช้บังคับอยู่ในวันก่อนวันที่กฎกระทรวงนี้ใช้บังคับ ให้ยังคงใช้บังคับได้ต่อไปจนกว่าจะมีระเบียบซึ่งออกโดยอาศัยอำนาจตามข้อ ๖ และข้อ ๑๐
sectionNo: 6
content: แห่งกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗ ซึ่งแก้ไขเพิ่มเติมโดยกฎกระทรวงนี้ขึ้นใช้บังคับ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ. ๒๕๔๗ ใช้บังคับมาเป็นเวลานาน จึงไม่สอดคล้องกับลักษณะการประกอบกิจการของธนาคารออมสินในปัจจุบัน สมควรแก้ไขเพิ่มเติมให้ธนาคารออมสินสามารถขายหรือโอนลูกหนี้สินเชื่อทุกประเภท
content: และกำหนดหลักเกณฑ์การจำหน่ายอสังหาริมทรัพย์ที่ตกเป็นของธนาคารออมสินให้สอดคล้องกับกาลปัจจุบัน จึงจำเป็นต้องออกกฎกระทรวงนี้